5+1 beauty tips για το πιο απολαυστικό καλοκαίρι • MadameLeFo
5+1 beauty tips για το πιο απολαυστικό καλοκαίρι
Καλοκαιρινά beauty tips που θα αγαπήσεις… Beauty tips που θα σε βολέψουν και θα κάνουν τις φετινές καλοκαιρινές διακοπές σου ομορφότερες. Λεπτομέρειες που κάνουν την διαφορά, γιατί θα κερδίσεις χρόνο και θα απολαύσεις τον ήλιο και την θάλασσα καλύτερα και με περισσότερη ασφάλεια.
Photo credits: The Lazy Artist Gallery από το Pexels
Beauty σε συσκευασίες… ταξιδίου
Εάν έχεις προγραμματίσει- έστω και μικρής διάρκειας- απόδραση από την πόλη, δεν σημαίνει πως θα εγκαταλείψεις την περιποίηση του δέρματός σου, επειδή όλα τα καλλυντικά σου έχουν XL size! Φρόντισε να επωφεληθείς από τις αγαπημένες σου σειρές τις μίνι συσκευασίες τους, οι οποίες είναι ιδιαίτερα πρακτικές.
Γαλακτώματα και τζελ καθαρισμού, body lotion και σαμπουάν των λίγων ml τρυπώνουν στο σακ βουαγιάζ και μπορούν εύκολα να σου προσφέρουν τη φρεσκάδα που χρειάζεσαι ανά πάσα στιγμή. Εξάλλου οι συσκευασίες αυτές περιέχουν όση ποσότητα χρειάζεσαι για λίγες μέρες, αφήνοντας χώρο στη βαλίτσα για όλα τα καλοκαιρινά σου συνολάκια! Αναζήτησε τες.
Beauty tips για να μαυρίζεις… τρώγοντας!
Αυτή την εποχή προτίμησε να τρως ντομάτες, πεπόνι, μάνγκο, βερίκοκα… Κι αυτό γιατί είναι πλούσια σε αντιοξειδωτικές ουσίες που δεσμεύουν τις ελεύθερες ρίζες, τα βασικά λιπαρά οξέα που εμποδίζουν την απώλεια υγρασίας και B καροτίνη που ευνοεί το μαύρισμα. Για σνακ τρώγε φρέσκα ανάλατα αμύγδαλα, γιατί είναι πλούσια σε μαγνήσιο και αντιοξειδωτικά, βελτιώνουν τη μνήμη, ηρεμούν και φέρνουν καλή διάθεση.
Φρόντισε να καταναλώνεις πολλά καρότα (περιέχουν καροτένιο). Αν δεν σου αρέσουν τα καρότα, μπορείς να πάρεις συμπληρώματα διατροφής που περιέχουν καροτένιο σε συνδυασμό με φυτικά έλαια, σελήνιο και βιταμίνες E και C, 15 ημέρες πριν την έκθεσή σου στον ήλιο. Μελέτες επισημαίνουν ότι έτσι μπορείς να μειώσεις τις πιθανότητες ηλιακού ερυθήματος (κοκκινίλας) και να αποκτήσεις πιο έντονο μαύρισμα διαρκείας. Δεν είναι επιβεβαιωμένο, αλλά αν το κάνεις, δεν έχεις να χάσεις τίποτα!
Beauty tips για ολική προστασία
Photo Credits: 272447 από το Pixabay
Τι κι αν το λένε οι συσκευασίες, όλοι οι δερματολόγοι και τα άπειρα αφιερώματα στα αντηλιακά, εμείς δεν σταματάμε ποτέ να το συμπεριλαμβάνουμε στα σημαντικότερα tips του καλοκαιριού. Αντηλιακό σημαίνει ιεροτελεστία για να έχεις πάντα υγειές δέρμα, προστατευμένο από την ακτινοβολία. Βάζεις κάθε μέρα αντηλιακό, σε όλο το σώμα και το πρόσωπο, μισή ώρα πριν φύγεις από το σπίτι και αν ιδρώσεις ή μπεις στο νερό για κολύμπι, πρέπει να επαναλάβεις την επάλειψη μόλις βγεις, ειδάλλως χρειάζεσαι επάλειψη κάθε 2-3 ώρες. Κράτησε το αυτό σαν χρυσό κανόνα των διακοπών.
Beauty tips για υγιεινό μαύρισμα
Τις πρώτες μέρες στον ήλιο κάνεις ηλιοθεραπεία προοδευτικά. Αποφεύγεις την παραλία από τις 11 το πρωί μέχρι και τις 4 το απόγευμα.
Βάζεις αντηλιακό κάθε μία ώρα, που ακόμα και αν είναι αδιάβροχο. Μην ξεχνάς να ξαναβάζεις αντηλιακό πάντα προτού βουτήξεις στη θάλασσα.
Προστατεύεσαι ακόμα και κάτω από την ομπρέλα, γιατί η άμμος αντανακλά τις ακτίνες του ήλιου και μπορεί έτσι να πάθεις εγκαύματα.
Πίνε πολλά υγρά, ιδιαίτερα δροσερό νερό. Αποφεύγεις το πολύ παγωμένο νερό.
Προστάτευε τα μάτια σου με γυαλιά ηλίου κι ένα πλατύγυρο καπέλο. Έτσι θα αποφεύγουν τις αντανακλάσεις των ηλιακών ακτίνων στο νερό ή την άμμο. Διαφορετικά, υπάρχει κίνδυνος βλάβης του κερατοειδούς.
Πριν από την ηλιοθεραπεία αποφεύγεις να φοράς αρώματα, γιατί ορισμένα προκαλούν φωτοευαισθησία και ευθύνονται για την εμφάνιση αντιαισθητικών πανάδων στο δέρμα.
Μετά την ηλιοθεραπεία, το βράδυ, ενυδατώνεις καλά το πρόσωπό σου με μια πλούσια ενυδατική κρέμα και το σώμα σου με ένα γαλάκτωμα. Έτσι, θα διαρκέσει περισσότερο και το μαύρισμά σου.
Αν καείς από τον ήλιο, χρησιμοποίησε ειδικές after sun κρέμες για τις περιοχές του δέρματος που… καίνε.
Δείκτης, μα ποιός δείκτης;
Photo credits: out of it 88 από το Pixabay
Ξέρεις τι σημαίνει ο αριθμός που αναγράφεται μετά το αρκτικόλεξο SPF (Sun Protection Factor) στα αντηλιακά; Απλά δηλώνει την προστασία που σου παρέχει το αντηλιακό ενάντια στην UV-B ακτινοβολία. Καθορίζεται από το χρόνο έκθεσής σου στον ήλιο, την ευαισθησία της επιδερμίδας σου και, κυρίως, το φωτότυπό σου. Πάντως, ακόμη κι αν έχεις μαυρίσει, δεν σημαίνει ότι ο ήλιος είναι λιγότερο επικίνδυνος. Έτσι, και σ’ αυτή την περίπτωση χρειάζεσαι αντηλιακό. Σου συστήνουμε ο δείκτης προστασίας του αντηλιακού σου να είναι αρκετά υψηλός. Για το πρόσωπο, προτίμησε αντηλιακά με δείκτη προστασίας τουλάχιστον SPF 15. Στο σώμα, τον πρώτο μήνα ξεκίνησε με SPF 20-15. Aργότερα μπορείς να χρησιμοποιείς και αντηλιακά με μικρότερο SPF, αρκεί να έχεις σκούρα επιδερμίδα και, φυσικά, να έχεις μαυρίσει.
Ιδρώτας; Τι είναι αυτό;
Όταν ζεσταινόμαστε, ιδρώνουμε. Και είναι φυσικό. Είναι η αντίδραση του οργανισμού στην υπερθέρμανση. Με την έκκριση του ιδρώτα, αποβάλλονται επίσης διάφορες περιττές ουσίες και αποτοξινώνεται ο οργανισμός. Σου προτείνουμε το αποσμητικό να γίνει ο απαραίτητος σύμμαχός σου, καθώς ο ιδρώτας, αν και άχρωμος, δεν είναι πάντα άοσμος. Τip: Φοράς το αποσμητικό πάντα σε καθαρή επιδερμίδα, γιατί διαφορετικά, εντείνεται το πρόβλημα της κακοσμίας.
Μάθε περισσότερα για τα αντηλιακά κάνοντας κλικ πιο κάτω
Πώς να επιλέξεις το καλύτερο αντηλιακό για το δέρμα σου
Tags: beauty tips, summer, sun, SUNPROTECTION, ΚΑΛΟΚΑΙΡΙ
Tα bronzers, αυτές οι μαγικές πούδρες είναι ότι χρειάζεσαι για…
Πόσες βιταμίνες πήρατε σήμερα; Μάθετε να τις μετράτε!
Ποιές είναι οι βιταμίνες της υγείας και της ομορφιάς και…
Ντόρα Μακρυγιάννη, a different version of Barbie
Τη Ντόρα Μακρυγιάννη τη γνώρισα πρώτη φορά την ημέρα της…